32012R0113
L 038/1
SLUŽBENI LIST EUROPSKE UNIJE
10.02.2012.
PROVEDBENA UREDBA VIJEĆA (EU) br. 113/2012
od 10. veljače 2012.
o provedbi Uredbe (EZ) br. 560/2005 o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d’Ivoireu
VIJEĆE EUROPSKE UNIJE,
uzimajući u obzir Uredbu Vijeća (EZ) br. 560/2005 od 12. travnja 2005. o uvođenju određenih posebnih mjera ograničavanja protiv pojedinih osoba i subjekata s obzirom na stanje u Côte d’Ivoireu (1), a posebno njezin članak 11.a stavak 2.,
budući da:
(1)
Vijeće je 12. travnja 2005. donijelo Uredbu (EZ) br. 560/2005.
(2)
S obzirom na razvoj događaja u Côte d’Ivoireu, popis fizičkih i pravnih osoba, subjekata ili tijela koji podliježu mjerama ograničavanja određen u Prilogu I.A Uredbi (EZ) br. 560/2005 trebalo bi izmijeniti,
DONIJELO JE OVU UREDBU:
Članak 1.
Fizičke osobe navedene u Prilogu ovoj Uredbi brišu se s popisa određenog u Prilogu I.A Uredbi (EZ) br. 560/2005.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. veljače 2012.